
Pirms MK noteikumu projekta tālākas virzības, lūdzam Kultūras ministriju kā ES fondu atbildīgo iestādi sadarbībā ar Finanšu ministriju konceptuāli vērtēt iespēju  problemātisko projektu īstenošanu pabeigt ES fondu 2021-2027 periodā, t.sk. vērtējot posmošanas risinājumu.  Finanšu ministrija vērš uzmanību, ka prioritārais risinājums riskantu projektu, t.sk. objektīvu izmaksu sadārdzinājuma un ieilgušu būvdarbu gadījumā, ir vērtēt projekta daļēju (t.i. posmošana atbilstoši vadlīnijām darbības programmu slēgšanai 2014.–2020.gada periodā) vai pilnīgu pārcelšanu uz 2021–2027 periodu, rosinot attiecīgus grozījumus ES fondu kohēzijas politikas programmā 2021.-2027.gadam, tādā veidā pēc iespējas mazinot ietekmi uz valsts budžetu un vienlaikus arī ātrāk nodrošinot reāli deklarējamus izdevumus ES fondu 2021-2027 periodā.

